Beatissime pater. Nuper parrochiali ecclesia Halibo (= Haliko) Aboensis diocesis per obitum condam Johannis Serpelt, illius vltimj et immediatj possessoris extra Romanam curiam et in partibus defunctj vacante, deuotus orator vester Hermannus Johannis, presbiter Aboensis diocesis, dictam ecclesiam vigore collationis ordinarie assecutus extitit possessione subsecuta; verum, pater sancte, [cum] prefatus Hermannus orator ex certis causis dubitet collationem et possessionis assecutionem sibj factas viribus non subsistere, dictamque ecclesiam adhuc vacare [noscatur], supplicat igitur s. v. jdem Hermannus orator, quatenus sibj de dicta ecclesia, cuius fructus etc. quatuor marcarum argenti secundum communem extimationem valorem annuum non excedunt ..... prouidere seu prouideri mandare dignemini in vim noue prouisionis uel simplicis prouisionis de gracia specialj cum non obstantibus et clausulis oportunis. Concessum vt petitur in presentia domini nonstri pape. Jo. Vasionensis. Et quod non obstantes oratoris habeantur pro expressis Et quod maior et verior specificatio in cancellaria fieri possit Et cum absolutione ad effectum presentium Concessum. Jo. Vasionensis. Datum Rome apud Sanctum Petrum sexto kalendas octobris anno quinto.